32004L0070
L 127/97
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/70/ЕО НА КОМИСИЯТА
от 28 април 2004 година
за изменение на Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива на Съвета 2000/29/ЕО от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 14, втора алинея, букви в) и г) от нея,
като има предвид, че:
(1)
Член 20 от Акта за присъединяване от 2003 г. се позовава на приложение II към посочения акт, което съдържа някои промени в достиженията на правото на Европейските общности, които е необходимо да бъдат внесени при присъединяването. Въпреки това приложение II по принцип отчита единствено промените в актове, които са приети преди датата на приключване на преговорите по присъединяването, т.е. преди 1 ноември 2002 г.
(2)
Необходимо е да бъдат внесени някои допълнителни промени в достиженията на правото на Европейските общности, по-специално в актове, които са приети след тази дата, както и в актове, които не са могли да бъдат включени в приложение II, или за които, поради промени в обстоятелствата, се налага да бъдат внесени нови изменения.
(3)
След 1 ноември 2002 г. Директива 2000/29/ЕО е изменяна по няколко повода по отношение на някои разпоредби, в които са били внесени изменения с Акта за присъединяване от 2003 г.
(4)
По силата на Акта за присъединяване от 2003 г. на Литва е даден статут на защитена зона по отношение на вируса Beet necrotic yellow vein за ограничен период от време, който изтича на 31 март 2006 г. В този смисъл е уместно текстът на приложение IV да бъде изменен, за да бъдат отразени промените, внесени с Акта за присъединяване.
(5)
По силата на Акта за присъединяване от 2003 г. на Латвия, Словения и Словакия е даден статут на защитени зони по отношение на вируса Globodera pallida (Stone) Behrens за ограничен период от време, който изтича на 31 март 2006 г. В този смисъл е уместно текстът на приложение IV да бъде изменен, за да бъдат отразени промените, внесени с Акта за присъединяване.
(6)
По силата на Акта за присъединяване от 2003 г. на Малта е даден статут на защитена зона по отношение на вируса Citrus tristeza (European strains) за ограничен период от време, който изтича на 31 март 2006 г. В този смисъл е уместно текстът на приложение IV да бъде изменен, за да бъдат отразени промените, внесени с Акта за присъединяване.
(7)
В интерес на внасянето на по-голяма яснота е уместно някои от измененията, направени след 1 ноември 2002 г., да бъдат обединени в един текст. На държавите-членки следва да бъде предоставен съответно необходимият период от време, за да въведат тези разпоредби от настоящата директива, които не са отразени в съществуващото законодателство.
(8)
Директива 2000/29/ЕО следва да бъде съответно изменена.
(9)
Предвидените в настоящата директива мерки са съобразени със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Директива 2000/29/ЕО се изменя, както следва:
1.
Приложения I, II, III и IV се изменят в съответствие с приложение I към настоящата директива.
2.
Част Б от приложение IV се изменя в съответствие с приложение II към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с приложение II към настоящата директива, най-късно до 1 юни 2004 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза на датата на влизане в сила на Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия и при условие че последният влезе в сила.
Член 4
Адресати на настоящата директива са държавите-членки.
Съставено в Брюксел на 28 април 2004 година.